Masjid Al-Muktafi Billah Shah

Masjid Al-Muktafi Billah Shah (Masjid AMBS) merupakan sebuah masjid diraja yang terletak di Ladang, Kuala Terengganu,  Terengganu Darul Iman. Ia dinamakan sempena Almarhum Sultan Mahmud Al-Muktafi Billah Shah.

Alamat
Masjid Al- Muktafi Billah Shah, LadangKuala Terengganu, Terengganu Darul Iman

Sejarah
Pembinaan masjid ini dilakukan pada 2 Mei 1981. Ianya siap sepenuhnya pada 2 November 1984 dengan kos perbelanjaan RM8.2 juta. Masjid ini mempunyai luas 3.3 ekar berhampiran Jalan Sultan Mahmud dan Hospital Sultanah Nur Zahirah (HSNZ).

Menteri Kewangan Malaysia pada ketika itu, YBM Tengku Razaleigh Hamzah meletakkan batu asas masjid ini pada awal bulan Julai 1978. Tapak asal masjid ini merupakan tapak dewan orang ramai dan kawasan tanah perkuburan HSNZ.

Senibina moden berasaskan ciri-ciri tempatan oleh Encik Wan Shahriman ini menyamai senibina masjid di Timur Tengah khususnya di bahagian bumbung yang rata. Pembinaannya dilakukan oleh Gabungan Pemborong Quarry Sendirian Berhad manakala Balai Seni Ukir Wan Su yang terletak di Besut pula melakukan kerja-kerja mengukir Ukiran Awan Larat dan Khat Mimbar sebagai hiasan masjid tersebut.

Pentadbiran
Masjid Al-Muktafi Billah Shah memiliki nombor pendaftaran masjid No Daftar: MY-11-KTR-00037.

Rujukan

Pautan luar
Rekabentuk lama Masjid Ladang

Al-Muktafi Billah Shah
Penubuhan 1984 di Malaysia